Source: https://www.riigiteataja.ee/akt/429052018061
Timestamp: 2019-02-23 05:39:56+00:00

Document:
Parkimistasu ja tasulise parkimise korraldamine – Riigi Teataja
Parkimistasu ja tasulise parkimise korraldamine
Parkimistasu ja tasulise parkimise korraldamine - sisukord
§ 3 Parkimisalad
§ 4 Parkimise aeg
§ 5 Parkimistasu määrad
§ 6 Parkimistasu maksmine
§ 7 Viivistasu
§ 8 Parkimistasu maksmisest vabastamine
§ 9 Parkimise korraldamine
§ 10 Parkimisjärelevalve teostamine
RT IV, 29.05.2018, 61
Vastu võetud 24.05.2018 nr 50
Määrus kehtestatakse kohaliku omavalitsuse korralduse seaduse § 22 lõike 1 punktide 2 ja 3, kohalike maksude seaduse § 2 lõike 1, § 141 lõigete 1 ja 2, maksukorralduse seaduse § 3 lõike 3 ning liiklusseaduse § 187 lõigete 1 ja 2 ja § 188 lõike 8 alusel.
(1) Määrusega kehtestatakse Alutaguse valla territooriumil avalikud valveta tasulised parkimisalad, parkimistasu maksumäär ja soodustused, viivistasu määr ning reguleeritakse teisi parkimise korraldamisega seonduvaid küsimusi.
(2) Parkimistasu kehtestatakse kohaliku maksuna Alutaguse valla avalikul valveta tasulisel parkimisalal (edaspidi parkimisala) parkimise korraldamise eesmärgil.
(1) Määruses kasutatakse mõisteid liiklusseaduse tähenduses, kui määrusest ei tulene teisiti.
(2) Parkimistasu maksja on mootorsõiduki ja selle haagise juht.
(3) Parkimistasu objekt on parkimisalal pargitud mootorsõiduk ja selle haagis.
(4) Parkimisala on Alutaguse valla territooriumil asuv ala, mis on ette nähtud mootorsõidukite parkimiseks ja mis on vastavalt tähistatud liiklusmärkidega.
(5) Parkimiskoht on teekattele märgitud või märkimata koht parkimisalal, mis on ette nähtud ühe mootorsõiduki või haagise parkimiseks.
§ 3. Parkimisalad
(1) Parkimisala hõlmab Kauksi külas Kauksi randa teenindavaid parklaid:
1) suur parkla;
2) telklaagri parkla;
3) rannaäärne parkla;
4) lisaparkla.
(2) Parkimisala hõlmab Alajõe külas Alajõe Külaplatsil asuvat parklat.
(3) Käesoleva paragrahvi lõike 1 punktis 4 märgitud lisaparkla võetakse parklana kasutusele juhul, kui suur parkla ja telklaagri parkla on täitunud.
(4) Busside ja haagiste parkimine on lubatud käesoleva paragrahvi lõike1 punktis 1 ja lõikes 2 märgitud parklas.
§ 4. Parkimise aeg
(1) Parkimistasu makstakse parkimise eest ajavahemikus 01. juuni kuni 31. august kell 9.00 kuni 18.00, kui toimub parkimispiletite müük.
(2) Avalike ja massiürituste toimumise ajaks võib Alutaguse Vallavalitsus (edaspidi vallavalitsus) muuta tasulise parkimise kellaaega või põhjendatud juhul parkimiskorralduse peatada.
§ 5. Parkimistasu määrad
(1) Parkimistasu määr ühe mootorsõiduki (v. a buss ja veoauto) ja selle haagise parkimise eest päevas on:
1) suures parklas, telklaagri parklas ja Alajõe Külaplatsi parklas - 3 eurot;
2) rannaäärses parklas - 15 eurot.
(2) Parkimistasu määr bussi ja veoauto parkimise eest päevas on 10 eurot.
(3) Parkimistasu määr karavanide parkimise eest ööpäevas on 15 eurot.
§ 6. Parkimistasu maksmine
(1) Mootorsõiduki ja selle haagise juht peab parkimistasu maksma nii sõiduki kui ka haagise parkimise eest parkimispileti müüjale enne või vahetult pärast parkimise alustamist.
(2) Sõidukijuht, kes on parkinud sõiduki parkimisalale enne kella 9.00 tasub parkimistasu enne parklast lahkumist.
(3) Parkimise eest sularahaga või kaardimaksega tasumisel väljastatakse parkimispilet.
(4) Parkimistasu maksmist ja parkimise õigust tõendab:
1) kehtiv parkimispilet;
3) puudega inimese sõiduki parkimiskaart;
4) alarm- ja jälitussõidukikaart.
(5) Parkimise õigust tõendav dokument peab olema paigaldatud mootorsõiduki esiklaasile või armatuurlauale nii, et väljastpoolt mootorsõidukit oleks võimalik tuvastada tasutud parkimisaega või dokumendi kehtivust.
(6) Haagise parkimisel peab parkimise õigust tõendav dokument olema paigaldatud haagise tiislile, nii et oleks võimalik tuvastada tasutud parkimisaega või dokumendi kehtivust.
(7) Liikumispuudega juht ja liikumispuudega või pimedat inimest teenindava sõiduki juht võib panna oma sõiduki esi- või tagaklaasile liikumispuudega või pimedat inimest teenindava sõiduki parkimiskaardi.
(8) Parkimispilet tuleb sõidukijuhil alles hoida parkimisalast lahkumiseni.
(9) Parkimistasu laekub Alutaguse valla eelarvesse.
§ 7. Viivistasu
(1) Parkimistasu maksmata jätmise või tasutud parkimisaja ületamise korral teeb parkimisjärelevalvet teostav ametiisik viivistasu määramise otsuse (edaspidi viivistasu otsus) liiklusseaduses sätestatud korras.
(2) Parkimisjärelevalvet teostav ametiisik teeb viivistasu määramise otsuse, kui:
2) tasutud parkimisaega on ületatud (üks ööpäev);
3) tasulise parkimise õigust tõendav dokument ei ole kehtiv või
4) tasulise parkimise õigust tõendav dokument ei ole paigaldatud käesoleva määruse § 6 lõigetes 5, 6 ja 7 sätestatu kohaselt.
(3) Viivistasu maksja on mootorsõiduki või selle haagise omanik. Kui liiklusregistrisse on kantud mootorsõiduki või selle haagise vastutav kasutaja, on viivistasu maksja vastutav kasutaja.
(4) Viivistasu määr ööpäevas on 25 eurot.
(5) Kui mootorsõidukit või selle haagist ei ole tasulise parkimise kohast eemaldatud, on parkimisjärelevalvet teostaval ametiisikul õigus vähemalt 24 tunni möödudes teha uus viivistasu otsus.
(6) Viivistasu laekub Alutaguse valla eelarvesse.
§ 8. Parkimistasu maksmisest vabastamine
1) isiku, kes teenindab Kauksi ja Alajõe supelranda;
2) isiku, kes organiseerib tasulist parkimist või vahetult osutab turvateenust või rannavalveteenust;
(2) Parkimistasust on vabastatud:
1) liikumispuudega juht või pimedat inimest teenindava sõiduki juht liiklusseaduses sätestatud parkimiskaardi olemasolul. Parkimiskaardi väljastab sotsiaalministri kehtestatud tingimustel vallavalitsus;
2) alarmsõiduki juht, kes on Vabariigi Valitsuse 16.06.2011. a määruse nr 77 „Alarm- ja jälitussõidukite loetelu, nende tähistamise ja liiklemise kord“ §-s 1 nimetatud alarmsõiduki juht, kui alarmsõiduk vastab määruses kehtestatud alarmsõiduki tunnustele või alarmsõidukile on väljastatud alarmsõidukikaart või jälitussõidukikaart.
(3) Vallavalitsusel on õigus ajutiselt peatada tasulisel parkimisalal parkimistasu maksmise kohustus, millest teavitamine toimub liikluskorraldusvahendite abil.
(4) Parkimistasust vabastatakse käesoleva paragrahvi esimeses lõikes nimetatud isik põhjendatud taotluse esitamisel vallavalitsusele. Nimetatud isikute parkimistasust vabastamist tõendab vormikohane parkimisluba (Lisa 1).
(5) Tasuta võib parkida suures parklas ja telklaagri parklas. Erandina võivad Terviseameti sõidukid parkida rannaäärses parklas veeproovide võtmise ajaks.
(6) Parkimispiletite müüki ning parkimislubade väljaandmist korraldab vallavalitsuse poolt määratud isik.
(7) Parkimistasust maksmise vabastust võib anda üheks suveperioodiks.
§ 9. Parkimise korraldamine
(1) Valveta tasulist parkimist korraldab vallavalitsus. Parkimise vahetuks korraldajaks on isik(ud), kellega vallavalitsus on sõlminud halduslepingu(d) parkimise korraldamise teenuse osutamiseks.
(2) Mootorsõidukite valveta tasulist parkimist massiürituste ajal ja piirkonnas korraldab lepingust tuleneva pädevuse piires tasulise valveta parkimise organiseerija või ürituse korraldaja kooskõlastatult vallavalitsuse ja Ida Prefektuuriga.
§ 10. Parkimisjärelevalve teostamine
(1) Parkimisjärelevalvet korraldab vallavalitsus. Vallavalitsus võib parkimisjärelevalve teostamise, parkimistasu maksmise kontrollimise ning liiklusseaduses sätestatud viivistasu määramise, viivistasu otsuse kolmanda eksemplari edastamise ja viivistasu otsuse sundtäitmiseks esitamise halduslepingu alusel üle anda eraõiguslikule juriidilisele isikule. Eraõiguslik juriidiline isik osaleb menetluses oma töötaja kaudu, kellel laienevad liiklusseaduses ametiisiku kohta käivad sätted.
(1) Tunnistatakse kehtetuks Iisaku Vallavolikogu 19.05.2011 määrus nr 33 „Tasulise parkimise korraldamine ja parkimistasu kehtestamine Iisaku vallas“.
(2) Määrus jõustub 01. juunil 2018. a.
Lisa 1 Parkimisluba

References: § 3

§ 4

§ 5

§ 6

§ 7

§ 8

§ 9

§ 10
 § 22
 § 2
 § 141
 § 3
 § 187
 § 188

§ 3

§ 4

§ 5

§ 6

§ 7
 § 6

§ 8

§ 9

§ 10